97/199/EY: Komission päätös, tehty 25 päivänä maaliskuuta 1997, eläinten terveyttä koskevista vaatimuksista ja eläinlääkärintodistuksista ilmatiiviisiin säiliöihin suljetun lemmikkieläinten ruoan tuonnissa tietyistä vaihtoehtoisia lämpökäsittelyjärjestelmiä käyttävistä kolmansista maista ja päätöksen 94/309/EY muuttamisesta (ETA:n kannalta merkityksellinen teksti)



Virallinen lehti nro L 084 , 26/03/1997 s. 0044 - 0048



KOMISSION PÄÄTÖS, tehty 25 päivänä maaliskuuta 1997, eläinten terveyttä koskevista vaatimuksista ja eläinlääkärintodistuksista ilmatiiviisiin säiliöihin suljetun lemmikkieläinten ruoan tuonnissa tietyistä vaihtoehtoisia lämpökäsittelyjärjestelmiä käyttävistä kolmansista maista ja päätöksen 94/309/EY muuttamisesta (ETA:n kannalta merkityksellinen teksti) (97/199/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (1), sellaisena kuin se on viimeksi muutettuna direktiivillä 96/90/EY (2), ja erityisesti sen 10 artiklan 2 kohdan c alakohdan ja 3 kohdan a alakohdan, sekä katsoo, että direktiivin 92/118/ETY liitteessä I olevassa 4 luvussa määritellään neuvoston direktiivin 90/667/ETY (3), sellaisena kuin se on muutettuna direktiivillä 92/118/ETY, mukaisia vähäriskisiä aineksia sisältävän lemmikkieläinten ruoan tuonnissa sovellettavat vaatimukset, komission päätöksessä 94/278/EY (4), sellaisena kuin se on viimeksi muutettuna päätöksellä 96/344/EY (5), vahvistetaan luettelo kolmansista maista, joista jäsenvaltioiden on sallittava lemmikkieläinten ruoan tuonti, komission päätöksessä 94/309/EY (6), sellaisena kuin se on viimeksi muutettuna päätöksellä 96/106/EY (7), vahvistetaan tuontiedellytykset tietyille lemmikkieläinten ruoille ja tietyille parkitsemattomille lemmikkieläinten ravinnoksi kelpaaville tuotteille, päätöksen 94/309/EY täytäntöönpanoa lykättiin viimeksi päätöksellä 96/106/EY, koska päätöksen soveltaminen olisi aiheuttanut vaikeuksia ilmatiiviisiin säiliöihin suljetun lemmikkieläinten ruoan tuonnin osalta; tällainen ruoka voi sisältää käsiteltyä eläinvalkuaista, joka on peräisin vaihtoehtoisia lämpökäsittelyjärjestelmiä käyttämällä tuotetuista suuririskisistä aineksista, on tarkoituksenmukaista sallia tiettyjen sellaisten ilmatiiviisiin säiliöihin suljettujen lemmikkieläinten ruokien tuonti, jotka voivat sisältää vaihtoehtoisia lämpökäsittelyjärjestelmiä käyttämällä tuotetuista suuririskisistä aineksista peräisin olevaa käsiteltyä eläinvalkuaista, komission päätöksessä 96/449/EY (8) vaaditaan muun muassa, että eläinjätteestä peräisin olevaa valkuaista lämpökäsitellään kuumentamalla se läpikotaisin vähintään 133 °C lämpötilaan vähintään 20 minuutin ajan 3 baarin paineessa partikkelien enimmäiskoon ollessa ennen käsittelyä enintään 5 cm; on tarkoituksenmukaista rajoittaa edellä mainittujen lemmikkieläinten ruokien tuonti niihin lemmikkieläinten ruokiin, jotka sisältävät ainoastaan muista kuin nisäkkäistä peräisin olevasta eläinjätteestä saatua eläinvalkuaista, päätös 94/309/EY on korjattava vastaavasti, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on sallittava ilmatiiviisiin säiliöihin suljetun lemmikkieläinten ruoan, joka voi sisältää ihmisravinnoksi kelpaamattomista suuririskisistä aineksista peräisin olevaa käsiteltyä eläinvalkuaista, tuonti liitteessä A luetelluista kolmansista maista, jos sen mukana on liitteessä B olevan mallin mukainen terveystodistus. 2. Edellä 1 kohdassa tarkoitetun todistuksen on muodostuttava ainoastaan yhdestä lomakkeesta, ja se on laadittava vähintään yhdellä sen jäsenvaltion virallisella kielellä, jossa tuontitarkastus tehdään. 2 artikla 1. Suuririskisestä aineksesta peräisin oleva käsittely eläinvalkuainen, jota 1 artiklan 1 kohdassa mainitut tuotteet sisältävät, on tuotettava seuraavien normien mukaisesti: a) - valkuainen läpikuumennetaan vähintään 133°C:n lämpötilaan vähintään 20 minuutin ajan 3 baarin paineessa, partikkelien enimmäiskoko saa olla ennen käsittelyä enintään 5 cm, tai - jos valkuainen ei ole nisäkäsperäistä, käytetään päätöksen komission 92/562/ETY (9) liitteessä kuvailtua järjestelmää tai järjestelmien yhdistelmää ja osoitetaan, että tuotteesta on otettu näyte päivittäin yhden kuukauden ajan neuvoston direktiivin 90/667/ETY (10) liitteessä II olevan III luvun 1 ja 2 kohdassa määriteltyjen mikrobiologisten vaatimusten mukaisesti; b) yksityiskohdat kriittisistä valvontamuuttujista talletetaan ja säilytetään siten, että omistaja, toimija tai hänen edustajansa sekä tarvittaessa toimivaltainen viranomainen voivat valvoa laitoksen toimintaa. Talletettavat ja valvottavat tiedot ovat partikkelikoko, kriittinen lämpötila ja tarvittaessa käsittelyn ehdoton kesto, paineprofiili, raaka-aineiden syöttönopeus ja rasvan uudelleenkierrätysnopeus. 2. Suuririskisestä aineksesta peräisin oleva käsitelty eläinvalkuainen, jota 1 artiklan 1 kohdassa mainitut tuotteet sisältävät, on tuotettava laitoksessa, jonka jäsenvaltion tai liitteessä A luetellun kolmannen maan toimivaltainen viranomainen on hyväksynyt, täyttääkseen 1 kohdassa säädetyt edellytykset. 3 artikla 1. Liitteessä B tarkoitettua todistusta käyttävien kolmansien maiden on ilmoitettava komissiolle: a) eläinlääkintäyksikön valtuudet tarkastaa ja hyväksyä käsiteltyä eläinvalkuaista tuottavat laitokset; b) käytetyt hyväksymismenettelyt; c) luettelo hyväksytyistä laitoksista. 2. Komissio suorittaa tarkastuksia liitteessä A luetelluissa kolmansissa maissa tämän päätöksen säännösten soveltamisen varmistamiseksi. 4 artikla Muutetaan päätös 94/309/EY seuraavasti: a) Lisätään 1 artiklan 1 kohtaan seuraavat sanat sanojen "kolmansista maista" jälkeen: ", joita ei ole lueteltu komission päätöksen 97/199/EY liitteessä A,". b) Lisätään seuraavat sanat liitteen A otsikkoon sanan "yhteisöön" jälkeen: "kolmansista maista, joita ei ole lueteltu komission päätöksen 97/199/EY liitteessä A,". 5 artikla Tätä päätöstä sovelletaan 1 päivästä huhtikuuta 1997. 6 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 1997. Komission puolesta Franz FISCHLER Komission jäsen (1) EYVL N:o L 62, 15.3.1993, s. 49 (2) EYVL N:o L 13, 16.1.1997, s. 24 (3) EYVL N:o L 363, 27.12.1990, s. 51 (4) EYVL N:o L 120, 11.5.1994, s. 44 (5) EYVL N:o L 133, 4.6.1996, s. 28 (6) EYVL N:o L 137, 1.6.1994, s. 62 (7) EYVL N:o L 24, 31.1.1996, s. 34 (8) EYVL N:o L 184, 18.7.1996, s. 43 (9) EYVL N:o L 359, 9.12.1992, s. 23 (10) EYVL N:o L 363, 27.12.1990, s. 51 LIITE A Kaikki komission päätöksen 94/278/EY liitteen X osassa luetellut kolmannet maat. LIITE B >KAAVION ALKU> TERVEYSTODISTUS Euroopan yhteisöön komission päätöksen 97/199/EY liitteessä A luetelluista kolmansista maista tuotava ilmatiiviisiin säiliöihin suljettu lemmikkieläinten ruoka Huomautus tuojalle: Tämä todistus on ainoastaan eläinlääkinnällinen, ja alkuperäiskappaleen on seurattava kyseisen tavaralähetyksen mukana rajatarkastusasemalle asti. Määrämaa: Terveystodistuksen viitenumero: Lähettäjämaa: Vastuullinen ministeriö: Todistuksen antava osasto: I. Lemmikkieläinten ruoan tunnistus Lemmikkieläinten ruoka on valmistettu seuraavista lajeista saaduista raaka-aineista: Pakkauslaji: Pakkausten lukumäärä: Nettopaino: II. Lemmikkieläinten ruoan alkuperä Hyväksytyn tai rekisteröidyn laitoksen osoite ja eläinlääkinnällinen hyväksyntänumero: III. Lemmikkieläinten ruoan määräpaikka Lemmikkieläinten ruoka lähetetään: (lastauspaikka) (määrämaa ja -paikka) seuraavalla kuljetusvälineellä: Sinetin numero (1): Lähettäjän nimi ja osoite: Vastaanottajan nimi ja osoite: (1) Ei pakollinen. IV. Vakuutus Allekirjoittanut virkaeläinlääkäri vakuuttaa, että edellä kuvattu lemmikkieläinten ruoka: a) on lämpökäsitelty siten, että sen Fc-arvo on vähintään 3,0 ilmatiiviisti suljetuissa säiliöissä; b) on analysoitu näytteen perusteella, joka on otettu sattumanvaraisesti vähintään viidestä säiliöstä jokaista käsiteltyä erää kohti, laboratoriossa diagnostisilla menetelmillä koko tavaralähetyksen oikean lämpökäsittelyn varmistamiseksi, kuten a alakohdassa määrätään; c) on valmistettu käyttäen märehtijöistä peräisin olevaa eläinvalkuaista (1), on valmistettu käyttämättä märehtijöistä peräisin olevaa eläinvalkuaista (1); d) ei ole valmistettu: - maataloustuotantoa varten pidetyistä eläimistä, jotka ovat kuolleet, mutta joita ei ole teurastettu, mukaan lukien kuolleena syntyneet eläimet tai sikiöt, tai kuljetuksen aikana kuolleista kotieläimistä, lukuun ottamatta eläinten hyvinvointiin liittyvistä syistä kuljetuksen aikana hätäteurastettuja eläimiä, - tautien torjuntatoimenpiteiden vuoksi joko tilalla tai muussa toimivaltaisen viranomaisen osoittamassa paikassa lopetetuista eläimistä, - eläinjätteistä, veri mukaan lukien, jotka ovat peräisin eläimistä, joilla on esiintynyt teurastuksen yhteydessä suoritetussa eläinlääkärintarkastuksessa ihmisiin tai muihin eläimiin tarttuvien tautien kliinisiä merkkejä, - sellaisten eläinten osista, jotka on teurastettu tavanomaisesti ja joille ei ole tehty post mortem -tarkastusta, lukuun ottamatta vuotia ja nahkoja, höyheniä, villaa, sarvia, verta tai vastaavia tuotteita, - pilaantuneista lihasta, siipikarjanlihasta, kalasta, riistasta ja eläinperäisistä elintarvikkeista, - eläimistä, tuoreesta lihasta, siipikarjanlihasta, kalasta, riistasta, lihavalmisteista tai maitotuotteista, jotka eivät yhteisön lainsäädännössä säädetyissä tarkastuksissa täyttäneet eläinlääkinnällisiä vaatimuksia, jotka vaaditaan niiden tuonnille yhteisöön, - eläinjätteistä, jotka sisältävät jäämiä mahdollisesti ihmisten tai eläinten terveydelle vaarallisista aineista, tai maidosta, lihasta tai eläinperäisistä valmisteista, jotka ovat ihmisravinnoksi kelpaamattomia tällaisten sisältämiensä jäämien vuoksi, - kalasta tai kalajätteistä, joita ei hyväksytä ihmisravinnoksi, koska niissä on tartuntatautien kliinisiä merkkejä, jollei edellä mainituille eläinvalkuaisille ole tehty seuraavanlaista lämpökäsittelyä neuvoston direktiivin 90/667/ETY ja komission päätöksen 97/199/EY 2 artiklan mukaisesti rekisteröidyssä ja hyväksytyssä laitoksessa: - läpikuumennus vähintään 133 °C:n lämpötilaan vähintään 20 minuutin ajan kolmen baarin paineessa; partikkelikoko ennen käsittelyä ei saa olla suurempi kuin 5 cm (1), tai - jos kyseessä on muu kuin nisäkäsperäinen valkuainen, komission päätöksen 92/562/ETY (1) luvussa . . . vahvistetun järjestelmän mukainen lämpökäsittely, ja jollei satunnaisotanta vastaa normeja seuraavasti (2): - Clostridium perfringens : ei esiinny 1 grammassa (3), - Salmonella : ei esiinny 25 grammassa, n = 5, c = 0, m = 0, M = 0 (4), - Enterobacteriaceae : n = 5, c = 2, m = 10, M = 3 × 102 1 grammassa (4); e) niille on tehty kaikki tarvittavat varotoimenpiteet patogeenin aiheuttaman uuden tartunnan välttämiseksi käsittelyn jälkeen. (1) Tarpeeton viivataan yli. (2) n = näytteen muodostavien osanäytteiden lukumäärä. m = bakteerimäärän raja-arvo; tulosta pidetään tyydyttävänä, jos bakteerimäärä kaikissa osanäytteissä on enintään m. M = bakteerien enimmäismäärä; tulosta ei voida hyväksyä, jos bakteerien määrä yhdessä tai useammassa osanäytteessä on M tai enemmän. c = niiden osanäytteiden lukumäärä, joissa bakteerien määrä voi sijoittua m:n ja M:n väliin, näytettä pidetään edelleen hyväksyttävänä, jos bakteerien määrä muissa osanäytteissä on enintään m. (3) Käsittelyn jälkeen otettu näyte. (4) Varastoinnin aikana käsittelylaitoksessa otettu näyte. Tehty , (paikka) (päiväys) Leima (1) (virkaeläinlääkärin allekirjoitus) (1) (nimi suuraakkosin, pätevyys ja ammattinimike) (1) Allekirjoituksen ja leiman on oltava eri värisiä kuin painoväri. >KAAVION LOOPU>